62024CO0262_INF
Euroopa Kohtu (kuues koda) 12. veebruari 2025. aasta kohtumäärus –Pegazus Busz
(kohtuasi C‑262/24)
Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Ilmselge vastuvõetamatus – Vastus, mille võib selgelt tuletada kohtupraktikast – Maksustamine – Ühine käibemaksusüsteem – Sisendkäibemaksu mahaarvamise õigus – Keeldumine – Maksupettus – Maksukohustuslase kohustused – Tõendamiskoormis – Proportsionaalsuse ja õiguskindluse põhimõte – Euroopa Liidu põhiõiguste harta artikkel 47 – Riigisisese ja liidu kohtupraktika lahknevus – ELTL artikkel 267 – Liidu õiguse esimus – Eelotsusetaotluse esitamise kohustus
1.
Eelotsuse küsimused – Euroopa Kohtu pädevus – Piirid – Faktiliste asjaolude hindamine – Liidu õiguse kohaldamine põhikohtuasjale – Ilmne Euroopa Kohtu pädevuse puudumine
(ELTL artikkel 267)
(vt punktid 21–24 ja resolutsiooni punkt 1)
2.
Maksualaste õigusaktide ühtlustamine – Ühine käibemaksusüsteem – Kuritarvitusega seotud tehingud – Tõenditele esitatavad nõuded – Pettuse moodustavate asjaolude täpsustamine – Pettusliku tegevuse kohta tõendi esitamine – Pettuses aktiivse osalemise või sellest pettusest teadmise tuvastamine – Liikmesriikide kohtutel lasuv tõendamine
(vt punktid 27 ja 28)
3.
Maksualaste õigusaktide ühtlustamine – Ühine käibemaksusüsteem – Sisendkäibemaksu mahaarvamine – Mahaarvamisõigus – Keeldumine põhjusel, et maksukohustuslane osales maksupettuses – Lubatavus – Tingimus – Põhiõiguste hartas ette nähtud õiguse õiglasele kohtulikule arutamisele järgimine
(Euroopa Liidu põhiõiguste harta, artikkel 47; nõukogu direktiiv 2006/112)
(vt punkt 29 ja resolutsiooni punkt 2)
4.
Eelotsuse küsimused – Euroopa Kohtu pädevus – Piirid – Üldised või hüpoteetilised küsimused – Seotuse puudumine põhikohtuasja ja selle liidu õigusnormi vahel, millele on viidatud eelotsuse küsimustes – Vastuvõetamatus
(ELTL artikkel 267)
(vt punktid 32–33 ja resolutsiooni punkt 3)
5.
Liidu õigus – Esimus – Liikmesriigi kõrgeima kohtu otsused, mis on vastuolus Euroopa Kohtu poolse liidu õigusnormide tõlgendusega – Liikmesriigi õigusnormid, mis kohustavad selle liikmesriigi kohtuid neid otsuseid järgima – Lubamatus – Nende kohtute kohustus esitada Euroopa Kohtule uus eelotsusetaotlus – Puudumine
(ELTL artikkel 267)
(vt punktid 36–40 ja resolutsiooni punkt 4)
Resolutsioon
1.
Euroopa Liidu Kohus ei ole ilmselgelt pädev vastama esimesele, teisele ja kolmandale eelotsuse küsimusele, välja arvatud esimese küsimuse punkt c, mille Fővárosi Törvényszék (Pealinna Budapesti kohus, Ungari) 29. veebruari 2024. aasta otsusega esitas.
2.
Euroopa Liidu põhiõiguste harta artiklis 47 tunnustatud õigust õiglasele kohtulikule arutamisele tuleb tõlgendada nii, et selle järgimiseks on nõutav, et maksukohustuslasele oleks teada tõendid, mille põhjal maksuhaldur leidis, et see maksukohustuslane osaleb käibemaksumaksupettuses, ja et tal oleks võimalik riigisiseses kohtus, kelle poole on pöördutud, võitlevas menetluses neid vaidlustada.
3.
Fővárosi Törvényszéki (Pealinna Budapesti kohus, Ungari) esitatud eelotsusetaotlus on ilmselgelt vastuvõetamatu osas, mis puudutab selle kohtu esitatud neljandat küsimust.
4.
Liidu õiguse esimuse põhimõtet ning ELTL artiklit 267 tuleb tõlgendada nii, et liikmesriigi kohtul on kassatsioonimenetluse tagajärjel temale arutamiseks saadetud kohtuasjas otsuse tegemisel, milles tal on riigisisese õiguse kohaselt kohustus järgida juhiseid, mis on antud kohtuotsuses, millega kohtuasi temale arutamiseks saadeti, on siiski kohustus need juhised kõrvale jätta, kui ta leiab eelkõige Euroopa Kohtu praktikat arvestades, et need on liidu õigusega vastuolus, ilma et tal oleks kohustust esitada eelnevalt Euroopa Kohtule eelotsusetaotlus.